मैंने उसे नीचे बुला लिया। हम दोनों नीचे के बेड पर उसे सीट में बदल कर बैठ गए। उसने कहा – “अब ठीक हो ?” मैंने कहा – “हां, लेकिन मेरा टूर कैंसिल हुआ है। अब कोलकता जाना है। देखता हूँ टीटी से बात करके आता हूँ।” मैं गया और टीटी से मिला। अपनी इसी टिकट को मैंने कोलकता तक एक्सटेंड करवा लिया। ट्रेन खली थी , सो टिकेट मिल गयी । मैंने फिर प्रभु को धन्यवाद दिया। आजकल टिकट जैसे चीज के लिए भी प्रभु की गुहार लगानी पड़ती है। मैं बाथरूम गया फ्रेश हुआ, चेहरे पर बहुत सा पानी मारा, थोडा अच्छा लगने लगा। वहीँ कोच अटेंडेट से चाय मांगी, उसने पैंट्री से चाय लाकर दी। वहीँ पर खड़े खड़े चाय पिया और बाहर की ओर देखने लगा।